C (lizherenn)
Ul lizherenn eo c, pe C.

Urzh 
Trede lizherenn al lizherenneg latin eo, ha naontekvet lizherenn al lizherenneg kirillek eo ivez hervez urzh al lizherenneg rusek.

Distagadur 
El lizherenneg fonetik etrebroadel e talvez [c] kement hag ur gensonenn staon dre serriñ divouezh.

Kemm a ra talvoudegezh al lizherenn skrivet hervez ar yezhoù:
 distaget e vez /k/:
 e kembraeg atav
 er skrivadurioù "ca, co, cu" e galleg, spagnoleg ha portugaleg;
 er skrivadurioù "ca, co, cu" e saozneg; 
 distaget e vez /s/:
 e ruseg atav;
 dirak i hag e (ce, ci) e galleg, spagnoleg ha portugaleg;
 dirak i hag e (ce, ci) e saozneg (gant nemedennoù evel Celt, celtic, soccer... avat);
 distaget e vez /tch/:
 (ce, ci), en italianeg;
 distaget e vez /ts/:
 er yezhoù baltek;
 er yezhoù slavek skrivet gant al lizherenneg latin;
 en hungareg, albaneg...
 distaget e vez /dj/;
 e turkeg, azerieg, tatareg, kurdeg...

E brezhoneg 
Trede lizherenn al lizherenneg vrezhonek eo e deroù 11 ger e Geriadur brezhoneg An Here, ha 7 anezho zo arouezioù kimiek. 
Implijet e vez e brezhoneg evit skrivañ ar son [k], evel e-barzh corrida, pe e gerioù all amprestet gant ar brezhoneg digant yezhoù all. 

En ur ger bennak e vez lennet al lizherenn C evel ma vez graet e galleg dirak e hag i, da lavaret eo [s], evel e-barzh CD-ROM, pe hacienda.

Kelenn 
Tud zo a gav ne dleje ket bezañ kelennet er c'hentañ derez dre ma n'emañ ket el lizherenneg ar brezhoneg.
E gwirionez emañ al lizherenn c e div oberenn ha ne vezont ket implijet gant skolidi ar c'hentañ derez: 
 Geriadur brezhoneg An Here
 La grammaire bretonne pour tous, gant Eugène Chalm.

Lizherennoù all 
 ç e galleg ha portugaleg, distaget [s]

Diorroet e oa bet diwar patrom al lizherenn c'hresianek sigma loarel.

Notennoù

Pennadoù kar 
 ch
 c'h
 lizherenneg ar brezhoneg

Sistemoù-skritur alfabetek
Lizherennegoù
Lizherenneg kirillek
Lizherenneg latin